Peeter Ramul

Peeter Ramul (7. september 1881 Lelle vald, Pärnumaa – 27. aprill 1931 Tallinn) oli eesti muusikateadlane, pianist ja pedagoog.Eesti teaduse biograafiline leksikon, 3. köide

Elulugu
Peeter Ramul oli talupidaja poeg.

Lõpetas 1901 Tartus gümnaasiumi ja klaveri erialal Rudolf Grivingi muusikakooli, 1906 Moskva Ülikooli õigusteaduskonna ja 1911 klaveri erialal Moskva konservatooriumi (Aleksandr Goedicke klassis). Oli 1911–1913 Moskvas Nikolai Instituudi klaveriõpetaja ning 1913–1920 Tambovis Naiste Instituudi muusikainspektor ja ühtlasi riikliku muusikakooli klaveriõpetaja. 1920–1931 Tallinna Konservatooriumi klaveri ja muusikaajaloo õppejõud (aastast 1925 professor).

Teadustöö
Uurimisvaldkonnad: muusikaajalugu, -pedagoogika ja -esteetika, pianism ja rahvamuusika. Kuulus mitmesse rahvusvahelisse muusikaseltsi (Neue Bachgesellschaft, Deutsche Musikgesellschaft). Kirjutanud teoseid klaverile (2 sonaati, variatsioone), esinenud soolopianistina.

Teoseid
 Die psycho-physischen Grundlagen der modernen Klaviertechnik. Leipzig, 1923 (vene (1923) ja inglise (1931) keeles)
 Üldise muusika-ajaloo põhialused. Tallinn, 1930.

Viited

Kirjandus
 EE 8, 23
 EE 14, 404
 Eesti muusika biograafiline leksikon. Tallinn, 1990, 297
 Zile, Ülle. Peeter Ramul 100. // SV (1981), 11. IX.


Kategooria:Eesti muusikateadlased
Kategooria:Eesti pianistid
Kategooria:Eesti pedagoogid
Kategooria:Moskva ülikooli vilistlased
Kategooria:Moskva konservatooriumi vilistlased
Kategooria:Tallinna Aleksander Nevski kalmistule maetud
Kategooria:Sündinud 1881
Kategooria:Surnud 1931